**Príloha č. 3 k Rámcovej dohode na zabezpečenie licenčnej podpory licencií SAP, produktov SAP a služieb s nimi súvisiacich č. 2880/2022**

**Dohoda o pristúpení k Rámcovej dohode o centrálnom obstarávaní licenčnej podpory a licencií SAP č.** [•]**/2022 (ďalej len** „**Dohoda o pristúpení”)**

Objednávateľ:

Názov: **Slovenská republika zastúpená Ministerstvom investícií, regionálneho rozvoja a informatizácie Slovenskej republiky**

Sídlo: Pribinova 4195/25, 811 09 Bratislava, Slovenská republika

Zastúpený: Mgr. art. Veronika Remišová M. A., ArtD., podpredsedníčka vlády a ministerka investícií, regionálneho rozvoja a informatizácie Slovenskej republiky

Bankové spojenie: Štátna pokladnica

Číslo účtu (IBAN): SK52 8180 0000 0070 0055 7142

 SK30 8180 0000 0070 0055 7150

IČO: 50 349 287

DIČ: 2120287004

IČ DPH: nie je platiteľom DPH

(ďalej len „Objednávateľ“)

konajúci v postavení centrálnej obstarávacej organizácie podľa § 15 ods. 2 písm. a) zákona
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, v prospech organizácií štátnej a verejnej správy a organizácií v ich zriaďovateľskej pôsobnosti podľa Prílohy č. 5 k Rámcovej dohode o centrálnom obstarávaní licenčnej podpory a licencií SAP Zoznam oprávnených subjektov štátnej a verejnej správy (ďalej aj ako „Oprávnený subjekt“)

a

Dodávateľ:

Názov / Obchodné meno: [•]

Sídlo: [•]

Zastúpený: [•]

Bankové spojenie: [•]

Číslo účtu (IBAN): [•]

IČO: [•]

IČ DPH: [•]

DIČ: [•]

Zapísaný: Obchodný register Okresného súdu [•], oddiel: [•], vložka číslo: [•]

(ďalej len „Dodávateľ“)

a

Názov:[•]

Sídlo: [•]

Zastúpený: [•]

Bankové spojenie: Štátna pokladnica

Číslo účtu (IBAN): [•]

IČO: [•]

DIČ: [•]

IČ DPH: [•]

Kontaktná osoba: [•]

(ďalej len „Oprávnený subjekt“)

(Objednávateľ, Oprávnený subjekt a Dodávateľ ďalej spolu aj ako „Zmluvné strany“ a jednotlivo ako „Zmluvná strana“)

1. **Článok**

**ÚVODNÉ USTANOVENIA**

* 1. Objednávateľ a Dodávateľ uzavreli Rámcovú dohodu na zabezpečenie licenčnej podpory licencií SAP, produktov SAP a služieb s nimi súvisiacich č. 2880/2022, ktorá nadobudla účinnosť dňa [•] a je výsledkom verejného obstarávania vyhláseného dňa 07.06.2022 oznámením č. 2022/S 111-310841 zverejneným v Úradnom vestníku Európskej únie č. Ú. v. EÚ/S S111 dňa 10.06.2022 a vo Vestníku verejného obstarávania č. 135/2022 dňa 13.06.2022 (ďalej len **„Dohoda“**). Pristupujúci vyhlasuje, že sa pred uzavretím tejto Dohody o pristúpení oboznámil so znením Dohody.
1. **Článok**

**PRISTÚPENIE K DOHODE**

* 1. Oprávnený subjekt týmto vyhlasuje, že sa s Dohodou dôkladne oboznámil, súhlasí s jej podmienkami a predpokladmi, ktoré sú nevyhnutné na poskytovanie Služieb podpory, Služieb PE a akýchkoľvek plnení podľa Dohody. Oprávnený subjekt zároveň súhlasí s Popisom ako aj s ďalšími prílohami Dohody, ktoré sa týkajú práv a povinností Oprávnených subjektov. Oprávnený subjekt pristupuje k Dohode a preberá na seba všetky práva a povinnosti, ktoré má podľa Dohody Oprávnený subjekt a zaväzuje sa dodržiavať všetky podmienky pre poskytovanie Služieb a Produktov podľa Dohody a jej príloh.
	2. Oprávnený subjekt týmto vyhlasuje, že súhlasí so zmluvnými podmienkami Dohody a v súlade s jej ustanoveniami bez akýchkoľvek výhrad k jej celému obsahu pristupuje.
	3. Oprávnený subjekt sa zaväzuje dodržiavať ustanovenia Dohody a jej príloh s výnimkou tých práv a povinností, ktoré má v zmysle Dohody výlučne len Objednávateľ, ak nie je písomne dohodnuté inak. Oprávnený subjekt si je vedomý podmienok a predpokladov, ktoré musia byť plnené pre poskytovanie Služieb a Produktov.
	4. Oprávnený subjekt výslovne súhlasí, že všetky, no nielen, úkony uvedené nižšie, sú výhradne v kompetencií Objednávateľa a že ich Objednávateľ bude vykonávať v mene a na účet Oprávneného subjektu na základe predchádzajúcej dohody s Dodávateľom:
		1. akékoľvek dohody o zmenách a doplneniach Dohody uzatvárané formou dodatkov k Dohode, ktorých predmetom bude najmä, nie však výlučne, zmena obchodných a iných podmienok Dohody,
		2. dohody o predĺžení doby platnosti Dohody a dohody o ukončení platnosti Dohody.
	5. Objednávateľ je povinný písomne informovať Oprávnený subjekt o akejkoľvek zmene Dohody alebo jej prílohy alebo o akomkoľvek inom právnom úkone, uskutočnenom v mene a na účet Oprávneného subjektu. Dodávateľ nenesie žiadnu zodpovednosť za prípadné škody vzniknuté z dôvodu nesplnenia oznamovacej povinnosti Objednávateľa podľa predchádzajúcej vety.
	6. Zmeny Dohody alebo jej príloh nemajú vplyv na už objednané Služby a Produkty, pokiaľ sa na tom nedohodnú nielen Dodávateľ a Objednávateľ, ale aj Oprávnený subjekt.
	7. Oprávnený subjekt bude mať všetky práva, povinnosti a zodpovednosti dohodnuté v Dohode vo vzťahu k objednaným alebo poskytovaným alebo dodávaným Službám a Produktom, a to samostatne a nezávisle od Objednávateľa, a to okrem tých práv alebo povinností, ktoré má podľa Dohody výhradne Objednávateľ.
	8. Oprávnený subjekt si je vedomý, že porušenie podmienok Dohody zo strany Oprávneného subjektu môže mať vplyv a dopad na poskytovanie Služieb a Produktov aj vo vzťahu k ostatným pristupujúcim oprávneným subjektom alebo k Objednávateľovi. Naopak, za podmienok uvedených v Dohode alebo jej prílohách, môže mať porušenie podmienok Dohody zo strany iného Oprávneného subjektu alebo Objednávateľa vplyv a dopad na poskytovanie Služieb a Produktov vo vzťahu k Oprávnenému subjektu.
	9. Pokiaľ Oprávnený subjekt bol účastníkom
1. zmluvy č. 2018/090 zo dňa 26.06.2018 (t.j. bol jej podpisujúcou stranou alebo bol uvedený ako Ovládaná osoba v prílohe č. 1 tejto zmluvy č. 2018/090 zo dňa 26.06.2018), ktorá v časti poskytovania Služieb podpory skončila dňom 30.6.2021 (<https://www.crz.gov.sk/3524120/>)

alebo

1. inej zmluvy (t.j. bol jej účastníkom alebo čerpateľom Služieb podpory), ktorá už v časti poskytovania Služieb podpory bola ukončená,

 (zmluvy pod bodom (i) alebo (ii) v tomto bode spolu ďalej len **„Predchádzajúca zmluva“**)

zaväzuje sa Oprávnený subjekt podpisom tejto Dohody o pristúpení zaplatiť Dodávateľovi poplatok za zabezpečenie kontinuity poskytovania Služieb podpory, ktorý sa vypočíta nasledovne:

Ide o finančnú sumu určenú ako hodnota **17 %** ročne zo základu pre výpočet poplatku za Služby podpory, ktorý je uvedený v Prílohe č. 1 tejto Dohody o pristúpení, alikvotne pripadajúca na počet mesiacov od ukončenia Predchádzajúcej zmluvy v časti poskytovania Služieb podpory do dňa ich opätovného poskytovania na základe Dohody.

*[****Príkladný výpočet:*** *Pokiaľ by obdobie od ukončenia Predchádzajúcej zmluvy v časti poskytovania Služieb podpory do dňa ich opätovného poskytovania na základe tejto Dohody predstavovalo 10 mesiacov, bude poplatok vo výške 10/12 z hodnoty určenej ako [•] % ročne zo základu pre výpočet poplatku za Služby podpory, ktorý je uvedený v Prílohe č. 1 tejto Dohody o pristúpení.*

*Pokiaľ by obdobie od ukončenia Predchádzajúcej zmluvy v časti poskytovania Služieb podpory do dňa ich opätovného poskytovania na základe tejto Dohody predstavovalo 14 mesiacov bude poplatok vo výške súčtu (i) hodnoty [•] % ročne zo základu pre výpočet poplatku za Služby podpory, ktorý je uvedený v Prílohe č. 1 tejto Dohody o pristúpení a (ii) 2/12 z hodnoty určenej ako [•] % ročne zo základu pre výpočet poplatku za Služby podpory, ktorý je uvedený v Prílohe č. 1 tejto Dohody o pristúpení.]*

Ročná percentuálna hodnota (*[•] % ročne ako sa uvádza vyššie v tomto bode 2.9*), z ktorej sa vypočítava poplatok za zabezpečenie kontinuity poskytovania Služieb podpory, je určená vo výške percentuálnej hodnoty poplatku za poskytovanie Služieb podpory (vrátane prípadného zohľadnenia aplikovaného nárastu o inflačný koeficient), ktorý bol Oprávnený subjekt povinný platiť za Služby podpory podľa Predchádzajúcej zmluvy a podmienok SAP (predovšetkým so zohľadnením prislúchajúceho Popisu a VOP).

Príslušná faktúra bude Oprávnenému subjektu zo strany Dodávateľa vystavená najneskôr do 15 dní od začiatku poskytovania Služieb podpory podľa Dohody. Dátumom dodania je dátum vystavenia faktúry. Splatnosť faktúry je 30 dní od dátumu jej doručenia príslušnému Oprávnenému subjektu, v prípade EÚ zdrojov je splatnosť faktúr 60 dní od doručenia príslušnému Oprávnenému subjektu.

* 1. Objednávateľovi a Oprávnenému subjektu nevzniknú na základe tejto Dohody o pristúpení žiadne spoločné práva alebo záväzky.

* 1. Dodávateľ sa na základe tejto Dohody o pristúpení zaväzuje, že bude poskytovať objednané Služby a Produkty Oprávnenému subjektu, a to podľa podmienok Dohody.
1. **Článok**

**OBJEDNÁVANIE A POSKYTOVANIE SLUŽIEB A PRODUKTOV**

* 1. Oprávnený subjekt je oprávnený vo vlastnom mene, na vlastný účet a na vlastnú zodpovednosť objednávať za podmienok Dohody Služby podpory, Softvér SAP a Cloudové služby SAP, pričom objednávanie bude realizovať Objednávkami, ktorých znenie je pripojené k Dohode.
	2. Oprávnený subjekt súhlasí, že Služby PE (pokiaľ budú Oprávnenému subjektu dodávané), bude pre Oprávnený subjekt objednávať Objednávateľ.
	3. **Služby podpory**
		1. Oprávnený subjekt potvrdzuje a súhlasí, aby sa k Softvéru SAP uvedenému v Prílohe č. 1 tejto Dohody o pristúpení poskytovali Služby podpory podľa podmienok uvedených v Dohode (vrátane – a to predovšetkým – podľa Popisu).
		2. Oprávnený subjekt súhlasí, že bude prijímateľom Služieb podpory, ako aj subjektom povinným uhrádzať poplatky za Služby podpory a teda aj fakturačným miestom vo vzťahu plateniu poplatkov za poskytovanie Služieb podpory. Oprávnený subjekt sa zaväzuje platiť poplatky za poskytovanie Služieb podpory priamo Dodávateľovi a zároveň preberá voči Dodávateľovi zodpovednosť za platenie poplatkov za poskytovanie Služieb podpory vo výške uvedenej v Prílohe č. 1 tejto Dohody o pristúpení.
		3. Oprávnený subjekt sa zaväzuje dodržiavať Dohodu a Popis vo vzťahu k poskytovaniu Služieb podpory, predovšetkým ide o riadne uhrádzanie poplatkov za poskytovanie Služieb podpory a o dodržiavanie Popisu. Oprávnený subjekt potvrdzuje, že súhlasí, že plnenie predpokladov na poskytovanie Služieb podpory a Služieb PE špecifikovaných v Dohode a v Popise je nevyhnutnou podmienkou poskytovania Služieb podpory Oprávnenému subjektu, pričom ak predpoklady v zmysle Dohody a Popisu nebudú splnené (a to i bez zavinenia Oprávneného subjektu), budú sa na poskytovanie Služieb podpory Oprávnenému subjektu vzťahovať príslušné ustanovenia Dohody a Popisu.
	4. **Softvér SAP**
		1. Oprávnený subjekt súhlasí, že k Softvéru SAP, ktorý si objedná podľa Dohody, nadobúda licenčné oprávnenia priamo Oprávnený subjekt a zaväzuje sa dodržiavať všetky podmienky užívania Softvéru SAP ako sú uvedené v Objednávke na softvér, v Licenčných podmienkach a v Dohode, za čo v plnom rozsahu zodpovedá. Oprávnený subjekt je tiež povinný uhradiť Dodávateľovi cenu za licenčné oprávnenia, je fakturačným bodom a to podľa podmienok uvedených v príslušnej Objednávke na softvér. Platobné podmienky budú uvedené v Objednávke na Softvér. Vo vzťahu k poskytovaniu Služieb podpory k Softvéru SAP nadobúdanému Oprávneným subjektom podľa Dohody (vrátane dĺžky poskytovania Služieb podpory, možností predčasného ukončenia, aplikácie Popisu a pod.) tieto sa poskytujú podľa Dohody a za podmienok uvedených v Dohode. Po nadobudnutí licenčných oprávnení Oprávneným subjektom podľa Objednávky na softvér, vystaví Dodávateľ Oprávnenému subjektu licenčný certifikát, ktorého vzor tvorí Prílohu č. 2 tejto Dohody o pristúpení.
	5. **Cloudové služby SAP**
		1. Oprávnený subjekt súhlasí, že v prípade objednania bude prijímateľom Cloudových služieb SAP, ako aj subjektom povinným uhrádzať Dodávateľovi poplatky za Cloudové služby SAP a teda aj fakturačným miestom vo vzťahu plateniu poplatkov za poskytovanie Cloudových služieb SAP. Platobné podmienky budú uvedené v Objednávke na cloud. Oprávnený subjekt sa zaväzuje platiť poplatky za poskytovanie Cloudových služieb SAP priamo Dodávateľovi. Oprávnený subjekt sa zaväzuje dodržiavať všetky podmienky užívania Cloudových služieb SAP ako sú uvedené v Objednávke na cloud, v Podmienkach cloudových služieb a v Dohode, za čo v plnom rozsahu zodpovedá.
	6. **Služby PE**
		1. Oprávnený subjekt súhlasí, že Služby PE objednáva pre Oprávnený subjekt Objednávateľ. Rozsah Služieb PE alokovaný pre Oprávnený subjekt bude uvedený v Objednávke na PE. Oprávnený subjekt sa zaväzuje dodržiavať všetky podmienky užívania Služieb PE ako sú uvedené v Objednávke na PE, v Podmienkach PE a v Dohode, za čo v plnom rozsahu zodpovedá. Oprávnený subjekt v objednanom rozsahu prijímateľom Služieb PE, ako aj subjektom povinným uhrádzať poplatky Dodávateľovi za Služby PE a teda aj fakturačným miestom vo vzťahu plateniu poplatkov za Služby PE. Oprávnený subjekt sa zaväzuje platiť poplatky za poskytovanie Cloudových služieb SAP priamo Dodávateľovi. Platobné podmienky budú uvedené v Objednávke na PE.
		2. Oprávnený subjekt potvrdzuje, že súhlasí, že plnenie predpokladov na poskytovanie Služieb podpory a Služieb PE špecifikovaných v Dohode a v Popise je nevyhnutnou podmienkou poskytovania Služieb PE Oprávnenému subjektu, pričom ak predpoklady v zmysle Dohody a Popisu nebudú splnené (a to i bez zavinenia Oprávneného subjektu), budú sa na poskytovanie Služieb PE Oprávnenému subjektu vzťahovať príslušné ustanovenia Dohody a Podmienok PE.
1. **Článok**

**ZÁVEREČNÉ USTANOVENIA**

* 1. Dohoda o pristúpení sa uzatvára na dobu určitú, a to na obdobie trvania Dohody. Ukončenie tejto Dohody o pristúpení z akéhokoľvek dôvodu, nemá vplyv na záväzky plynúce z plnení, ktoré boli objednané alebo uskutočnené pred ukončením Dohody o pristúpení a ktorých trvanie má presah a bolo predmetom uzatvorenej Objednávky.
	2. Akékoľvek výrazy začínajúce s veľkým začiatočným písmenom použité v tejto Dohode o pristúpení majú rovnaký význam, ako im je priradený v Dohode alebo v jej prílohách. Výrazy, ktoré nie sú v Dohode alebo v jej prílohách zadefinované je nevyhnutné vykladať v prospech významu, aký im priznáva Dohoda a za účelom naplnenia zmyslu Dohody.
	3. Dohoda o pristúpení sa vyhotovuje v [•] (slovom [•]) vyhotoveniach s platnosťou originálu, z ktorých po podpísaní Objednávateľ dostane 4 (slovom štyri) rovnopisy, Oprávnený subjekt dostane [•] (slovom [•]) rovnopisy a Dodávateľ dostane 1 (slovom jeden) rovnopis.
	4. Dohoda o pristúpení nadobúda platnosť dňom jej podpisu Zmluvnými stranami a účinnosť dňom nasledujúcim po dni jej prvého zverejnenia v Centrálnom registri zmlúv.
	5. Ak Dohoda alebo jej prílohy neustanovujú inak, meniť alebo dopĺňať ustanovenia tejto Dohody o pristúpení je možné iba formou písomných číslovaných dodatkov podpísaných všetkými Zmluvnými stranami.
	6. Objednávateľ a Dodávateľ svojim podpisom potvrdzujú, že s pristúpením Oprávneného subjektu k Dohode súhlasia.
	7. Nasledujúce prílohy tvoria neoddeliteľnú súčasť tejto Dohody:
	+ Príloha č. 1: Softvér SAP, ku ktorému Oprávnený subjekt nadobudol licenčné oprávnenia a ku ktorému sa budú poskytovať Služby podpory
	+ Príloha č. 2: Vzor licenčného certifikátu

**Objednávateľ:**  **Dodávateľ:**

V Bratislave, dňa V[•] dňa[•]

...................................... ......................................

Mgr. art. Veronika Remišová M. A., ArtD.,

podpredsedníčka vlády a ministerka investícií,

regionálneho rozvoja a informatizácie

Slovenskej republiky

**Pristupujúci:**

V[•] dňa[•]

**Príloha č. 1 k Dohode o pristúpení k Rámcovej dohode o centrálnom obstarávaní licenčnej podpory a licencií SAP. [•]/2022**

**Softvér SAP, ku ktorému Oprávnený subjekt nadobudol licenčné oprávnenia a ku ktorému sa budú poskytovať Služby podpory**

**Príloha č. 2 k Dohode o pristúpení k Rámcovej dohode o centrálnom obstarávaní licenčnej podpory a licencií SAP. [•]/2022**

LICENČNÝ CERTIFIKÁT

o dodávke užívacích práv k licenciám

SAP Software

**Zákazník: .................**

**Číslo Zákazníka: ..................**

Rozsah poskytnutých užívacích práv k SAP Software na základe .................. zo dňa ............

|  |  |  |  |  |
| --- | --- | --- | --- | --- |
| **Číslo materiálu** | **Produkt** | **Jednotka** | **Merná jednotka** | **Množstvo** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Bratislava, dňa .......................

 .................................

 ...................

Osoba oprávnená za dodávateľa